थिएटर फेस्ट ‘अदाकारियां’ में दिखेंगे जिंदगी के हर रंग
सिटी रिपोर्टर } जिंदगीके कई रंग होते है कभी ये हंसाती है तो कभी रुलाती है। कई बार ये जीना भी सीखाती देती है। जिंदगी से जुड़े कुछ ऐसे ही नाटक देखने को मिलेंगे थिएटर फेस्टिवल “अदाकारियां’ में। दरअसल, 3 मार्च से तीन दिवसीय थिएटर फेस्टिवल शुरू होने जा रहा है। जो तीन दिन तक सेक्टर-16 स्थित पंजाब कला भवन में होगा। यह फेस्टिवल अदाकार रंगमंच मोहाली, पंजाब आर्ट काउंसिल और हरियाणा कला परिषद के सहयोग से करवाया जा रहा है। इस बारे में जानकारी दी अदाकार रंगमंच के डायरेक्ट डॉक्टर साहिब सिंह ने। उन्होंने बताया कि इस तरह के फेस्टिवल का मकसद लोगों को थिएटर से जोड़ना है। इस बार तीन नाटक होंगे, जिसे अलग अलग थिएटर ग्रुप के कलाकार पेश करेंगे। इसमें दो नाटक पंजाबी में हाेंगे, जबकि एक नाटक हिन्दी में होगा। साहिब बताते है कि थिएटर को किसी भाषा की जरूरत नहीं होती है। भाषा कोई भी हो लेकिन थिएटर का मकसद एक ही होता है। नाटक रोजाना शाम साढ़े छह बजे शुरू होगा। इसके लिए एंट्री फ्री रखी गई है।
ये रहेगा शेड्यूल
देश भर की टीम ले चुकी है हिस्सा
डॉक्टर साहिब बताते है कि यह फेस्टिवल 12 साल से करवाते रहे है। अब तक इसमें देश भर के कई थिएटर ग्रुप की टीम और पाकिस्तान की टीम भी हिस्सा ले चुकी है। वहीं नाटकों के मंचन की बात करें तो पहले हम दहेज प्रथा, भ्रूण हत्या और बेटी बचाओं जैसे सब्जेक्ट लेकर नाटक का मंचन करते थे। पर अब हम ऐसे सब्जेक्ट को लेकर फेस्टिवल करते है जो ऐतिहासिक, जिंदगी से जुड़े होते है और जीवनी पर आधारित होते है।
3 मार्च - नाटक“नौरा’ का मंचन किया जाएगा। इसे केवल धालीवाल डायरेक्ट करेंगे। अमृतसर का थिएटर ग्रुप मंच रंग मंच इस नाटक को पेश करेगा। ये नाटक पंजाबी भाषा में होगा। इसकी अवधि दो घंटे रहेगी।
4मार्च - “दूसराआदमी दूसरी औरत’ नाटक का मंचन किया जाएगा। इस नाटक को हरियाणा का थिएटर ग्रुप पेश करेगा। विभा रानी द्वारा लिखित इस नाटक को रवि मोहन डायरेक्ट किया। ये नाटक हिन्दी में होगा। इसकी अवधि डेढ़ घंटे की रहेगी।
5मार्च- नाटक“सुहाग’ का मंचन होगा। आइसी नंदा द्वारा लिखित इस नाटक को डॉक्टर साहिब सिंह ने डायरेक्ट किया है। इसे अदाकार रंग मंच मोहाली के कलाकार पेश करेंगे। ये नाटक पंजाबी में होगा।
theatre festival
सेक्टर-16 स्थित पंजाब कला भवन में शुक्रवार से अदाकारियां थिएटर फेस्टिवल होने जा रहा है, जो तीन दिन तक चलेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva